Document ID: 32006D0394

ROZHODNUTIE KOMISIE
z 31. mája 2006,
ktorým sa mení a dopĺňa dodatok k prílohe XIV k Aktu o pristúpení z roku 2003, pokiaľ ide o niektoré prevádzkarne v sektoroch mäsa a rýb na Slovensku
[oznámené pod číslom K(2006) 2073]
(Text s významom pre EHP)
(2006/394/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho prílohu XIV kapitolu 5 oddiel B písm. d),
keďže:
(1)
Slovensku boli udelené prechodné obdobia týkajúce sa niektorých prevádzkarní uvedených v zozname v dodatku (1) k prílohe XIV k Aktu o pristúpení z roku 2003.
(2)
Dodatok k prílohe XIV k Aktu o pristúpení z roku 2003 sa zmenil a doplnil rozhodnutiami Komisie 2004/463/ES (2), 2005/189/ES (3) a 2005/661/ES (4).
(3)
Podľa oficiálneho vyhlásenia príslušného slovenského úradu jedna prevádzkareň na spracovanie mäsa ukončila modernizačný proces a v súčasnosti je v úplnom súlade s právnymi predpismi Spoločenstva. Jedna prevádzkareň na spracovanie mäsa v zozname prevádzkarní, na ktoré sa vzťahuje prechodné obdobie, čiastočne ukončila svoju činnosť. Jedna prevádzkareň na spracovanie rýb bola uzavretá. Tieto prevádzkarne by sa preto mali vypustiť zo zoznamu prevádzkarní, na ktoré sa vzťahuje prechodné obdobie.
(4)
Dodatok k prílohe XIV k Aktu o pristúpení z roku 2003 by sa preto mal zodpovedajúcim spôsobom zmeniť a doplniť. V záujme zrozumiteľnosti by sa mal nahradiť.
(5)
Stály výbor pre potravinový reťazec a zdravie zvierat bol oboznámený s opatreniami stanovenými v tomto rozhodnutí,
PRIJALA TOTO ROZHODNUTIE:
Článok 1
Dodatok k prílohe XIV k Aktu o pristúpení z roku 2003 sa nahrádza textom v prílohe k tomuto rozhodnutiu.
Článok 2
Toto rozhodnutie je určené členským štátom.
V Bruseli 31. mája 2006

Labels: 17
7
0
6
18
15